cyanic-selkie/wikianc huggingface dataset:
Poecillastra rickettsi
Poecillastra rickettsi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Loetsk
Loetsk (Oekraïens: Луцьк; Pools: Łuck) is 'n stad in noordwestelike Oekraïne met ongeveer 255 duisend inwoners. Die stad is ook die administratiewe sentrum van die Wolhinië-oblast.
Don't Look Now
Don't Look Now (Italiaanse titel: A Venezia... un Dicembre rosso shocking) is 'n Brits-Italiaanse riller wat in 1973 onder regie van Nicholas Roeg as onafhanklike rolprent ontstaan het. Die rolprent is 'n bewerking van Daphne du Maurier se gelyknamige kortverhaal. Julie Christie en Donald Sutherland vertolk die hoofrolle as Laura en John Baxter, 'n Britse egpaar wat na die ongeluksdood van hul dogter Christine vanuit die Britse platteland na die rustige winterlike Venesië reis waar John 'n opdrag van Venice in Peril kry om 'n kerk te restoureer. In 'n restourant ontmoet hulle twee ou Britse susters van wie een blind is en beweer dat sy 'n waarsêer is.
La Trinité-de-Thouberville
Die dorp is geleë in die Roumois.
Jeanie MacPherson
Jeanie MacPherson (18 Mei 1887 – 26 Augustus 1946) was 'n Amerikaanse aktrise, skryfster, en regisseuse. Sy was bekend vir haar rolle in die rolprente The Merchant of Venice (1914), The Captive (1915), en Male and Female (1919).
Poecillastra rudiastra
Die spons behoort tot die genus Poecillastra en tot die familie Pachastrellidae. Die wetenskaplike naam van die spesie is die eerste keer geldig gepubliseer in 1983 deur Pulitzer-Finali.
Mesembryanthemum rabiei
Mesembryanthemum rabiei is 'n vetplant wat deel is van die Aizoaceae familie. Die plant is endemies aan die Noord-Kaap, Oos-Kaap en die Vrystaat. Die spesie het 'n voorkomsgebied van 42 591km² en daar is tans slegs sewe subpopulasies bekend. Dit kom vanaf Fauresmith tot by Victoria-Wes en Cradock voor. Die plant is deel van die Nama-Karoo.
Josh Casaubon
Josh Casaubon (gebore 16 Augustus 1978) is 'n Amerikaanse akteur en vervaardiger. Hy is bekend vir sy rolle in die rolprent The Good Shepherd (2006) en in die televisiereekse One Life to Live (1968) en Fetching (2012).
Vars water
Dinamiese ewewig
Vars water bevat ’n hoeveelheid organiese en anorganiese stowwe in ’n dinamiese ewewig danksy ’n ingewikkelde reeks selfsuiweringprosesse. Word hierdie fisiese en chemiese ewewig versteur, onder meer weens nywerheids- en huishoudelike afval, kan die water nie sonder nadelige gevolge gebruik word nie. Dié swakgehaltevarswater word gevolglik deur grondwater, riviere en damme opgeneem, waarna plant en dier daaraan blootgestel word. Dit sluit in organiese en anorganiese besoedeling (vergiftiging deur swaarmetale soos kwik, lood, versouting en eutrifisering).
Grondwater
Enkele ander feite oor grondwater kan genoem word:
Waterdamp
Waterdamp kom dus van die verdamping van water in die see, mere, vogtige grond, die meeste plante en selfs mens en dier as ’n natuurlike byproduk van hul metaboliese proses.
Geheue
Geheue is die fakulteit van die verstand waardeur data of inligting geënkodeer, gestoor, en herwin word wanneer nodig. Dit is die behoud van inligting oor tyd met die doel om toekomstige optrede te beïnvloed. As vorige gebeure nie onthou kon word nie, sou dit onmoontlik wees vir taal, verhoudings of persoonlike identiteit om te ontwikkel. Geheueverlies word gewoonlik beskryf as vergeetagtigheid of amnesie.
Zhang Li
Zhang Li (Chinees: 张立; Pinyin: Zhāng Lì; gebore 1951 ) is 'n voormalige damestafeltennisspeler uit China. Tussen 1973 en 1979 het sy verskeie medaljes in enkel-, dubbel- en spanbyeenkomste in die Asiatiese Tafeltenniskampioenskap en in die Wêreld Tafeltenniskampioenskap gewen.
Joseph Louis Gay-Lussac
Lewe
In Parys is 'n straat en 'n hotel naby die Sorbonne na hom genoem. Sy naam is op die Eiffeltoring aangebring en 'n maankrater is ook na hom genoem.
Poecillastra sinetridens
Die spons behoort tot die genus Poecillastra en tot die familie Pachastrellidae. Die wetenskaplike naam van die spesie is die eerste keer geldig gepubliseer in 2011 deur Carvalho, Desqueyroux-Faúndez & Hajdu.
Wie's Jou Poppie?
Wie's Jou Poppie? is ook aanlyn beskikbaar op DStv Now.
Zhang Deying
Zhang Deying (Chinees: 張 徳 英, gebore 1 Julie 1953) is 'n voormalige damestafeltennisspeler van China. Sy het tussen 1977 en 1981 verskeie medaljes in enkel-, dubbel- en spanbyeenkomste in die Asiatiese Tafeltenniskampioenskap en in die Wêreld Tafeltenniskampioenskap gewen.
Potas
Uitgebreide betekenis
In later tye is die gebruik van kaliumhoudende materiale baie uitgebrei. Vandag word hulle wêreldwyd geproduseer in hoeveelhede van meer as 30 miljoen ton per jaar, meestal vir gebruik in kunsmis. Nie alle minerale wat kalium bevat kan daarvoor gebruik word nie omdat die meeste silikate is wat moeilik opgelos kan word. Die term potas word vandag dikwels gebruik vir enig mineraal wat oplosbare kaliumverbindings bevat. Die kaliuminhoud word dikwels as %K2O weergegee, hoewel die oksied en die vrye metaal kalium self selde buite chemiese laboratoriums gebruik word.
Hiroshi Hara (Plantkundige)
Hiroshi Hara (原 寛 Hara Hiroshi, 5 Januarie 1911 - 24 September 1986) was 'n Japannese plantkundige. Hy het in mosse gespesialiseer, maar het ook ander plante beskryf.
Bourbon whiskey
Die voorgeskrewe stook-, distillasie- en stoorproses word sedert 1964 deur die Code of Federal Regulations gereël (ouer regulasies strek terug tot 1909). Slegs whiskeys, wat in die Verenigde State gedistilleer is, mag as Bourbon whiskey verkoop word. Die minimum mielie-gehalte is 51 persent (die meeste handelsmerke bevat sowat 70 persent), vir die oorblywende 49 persent mag rog of gars gebruik word. Die alkoholgehalte is beperk tot 80 volumepersent tydens die distillasie- en 62,5 volumepersent teen die begin van die stoorproses. Die voorgeskrewe veroudering in gekoolde wit eikevate verleen 'n unieke rokerige geur aan bourbon whiskey.
Lewende fossiel
Nog 'n egte lewende fossiel is die manteldier Neopilina galatheae, wat in 1952 deur 'n Deense navorsingskip uit die diepsee gehaal is. Hierdie seeslak is onder die orde Monoplacophora geklassifiseer, weer eens 'n orde waarvan daar vermoed is dat dit lank reeds uitgesterf het. Fossiele van die Monoplacophora dateer hoofsaaklik uit die Kambrium tot die Devoon (600 tot 400 miljoen jaar gelede). Sedert die ontdekking van hierdie spesie is nog 'n paar spesies in die diepsee ontdek. Neopilina het, in teenstelling met ander manteldiere, tekens van segmentasie getoon, wat die vermoede versterk het dat die manteldiere uit die Gesegmenteerde Wurms ontwikkel het, of dat die wurms en die manteldiere uit dieselfde voorouer ontwikkel het. Seelelies (klas Crinoidea) is vroeër ook as egte lewende fossiele beskou omdat die diere net as fossiele uit die Paleosoïkum (600 tot 250 miljoen jaar gelede) bekend was.
In 1864 is lewende verteenwoordigers egter uit die Noord-Atlantiese Oseaan gehaal. Die groep is egter tot die diepsee beperk, en met verbeterde tegnieke is later heelwat seelelies gevind. Daar is vandag ongeveer 80 spesies bekend. Die boom Metasequoia disticha van die familie Taxodiaceae is ŉ goeie plantaardige voorbeeld van ŉ egte lewende fossiel. Die genus Metasequoia was net as fossiele uit die Mesosoïkum (230 tot 65 miljoen jaar gelede) bekend, maar in 1944 is 'n hele woud van hierdie bome in China ontdek.
Gaffelbok
Die gaffelbok is die enigste oorblywende soort van die familie Antilocapridae, wat reeds van voor die Ystydperk in Amerika voorgekom het. Die horings van die diere is hul interessantste kenmerk in die opsig dat hul jaarliks gewissel word. In teenstelling met die hert, wat sy hele gewei verloor, wissel die gaffelbok slegs die buitenste horinglaag.
Epictetus
Epictetus se etiese opvattings is opmerklik konsekwent en kragtig en sy onderrigmetodes besonder effektief. Epictetus hou homself veral besig met integriteit, selfdissipline en persoonlike vryheid, wat hy bepleit deur van sy studente te eis dat sy twee sentrale idees grondig ondersoek moet word: die eienskap wat hy "wilsbesluit" (prohairesis) noem en die korrekte gebruik van indrukke (chrēsis tōn phantasiōn).
Ursula Karusseit
Ursula Karusseit (2 Augustus 1939 – 1 Februarie 2019) was 'n Duitse aktrise. Sy was bekend vir haar rolle in die televisiereekse Einzug ins Paradies (1987) en In aller Freundschaft (1998).
Feniciërs
Die Feniciese stadstate
Die agtergrond van die skielike opbloei was dat die groot moondhede (Egipte en die ryk van die Hetiete) hul magsposisie in hierdie tyd verloor het. Dit het die klein staatjies en handelstede tussen die twee lande die geleentheid gegee om vinnig te ontwikkel. Daar was egter in hierdie stadium geen sprake van 'n eenheidstaat Fenicië nie. Die bloeiende stede het onafhanklik van mekaar gestaan, elkeen onder sy eie vorste, selfs al was daar tye dat een van hulle die magtigste was. Kennis oor Fenicië in die eerste eeue berus op onvoldoende inskripsies, gegewens uit die Ou Testament, uit Babilonies-Assiriese tekste en uit fragmente van die annale van die konings van Tirus. Eers was Biblos onder die dinastie van Ahiram (omstreeks 1000v.C.) die belangrikste stad en later was Tirus dit.
Die alfabet
In die 10e en 9e eeu het die Israeliete en die Arameërs dit oorgeneem, gevolg deur die Grieke en Etruskers. Hulle het dit by die fonetiese behoeftes van hul taal aangepas, waardeur sekere konsonante moes verval, terwyl sommige klinkers bygevoeg is. 'n Interessante bykomstigheid is die tradisionele volgorde van die letters (a,b,c . .. ), wat reeds in die 15e eeu gevestig is, soos blyk uit die abecedaria (spelboeke en leesplanke) wat in Oegarit gevind is.
Gereformeerde kerk Drieviersboom
duimnael|links|300px|Die ingebruikneming van die kerkgebou op [[Dwaalboom op 20 Oktober 1990.]]
Gereformeerde kerk Elandskraal
Ds. D.N. Kotzé het die kerk se hoeksteen op 2 September 1950 gelê. In 1972 is die kerkgebou opgeknap en ’n nuwe preekstoel, orrel en banke ingesit.
Sandile Ngcobo
Opvoeding
Ngcobo het sy universiteitsopleiding aan die Universiteit van Zoeloeland ontvang, waar hy in 1975 met 'n BProc gegradueer het met 'n fokus op grondwetlike reg, handelsreg en rekeningkunde.
Loopbaan
Van 1986 tot 1987 was Ngcobo 'n klerk vir A. Leon Higginbotham, jr., 'n federale regter van die Verenigde State. Terselfdertyd het hy aan die Harvard-, Pennsilvanië- en Stanford-universiteite onderrig gegee. Van Augustus tot November 1987 het hy as prokureur by 'n prokureursfirma in Philadelphia gepraktiseer.
Seymour Cassel
Seymour Cassel (gebore 22 Januarie 1935) is 'n Amerikaanse akteur en vervaardiger. Hy is bekend vir sy rolle in die rolprente Minnie and Moskowitz (1971), Dick Tracy (1990), In the Soup (1992), en Rushmore (1998).
Li Zhenshi
Li Zhenshi was die afrigter van die Amerikaanse nasionale span wat 'n bronsmedalje by die 1995 Wêreldbekertoernooi gewen het. Hy het ook die VSA-span by die Olimpiese Spele in 1996 afgerig.
T20I-wêreldbeker 2022
Uitklopfase
Van die begin van dié fase af het die toernooi ’n uitklopformaat aangeneem wat uit drie wedstryde bestaan het: twee halfeindstryde en die eindstryd. Die wenner en naaswenner van elk van die Super Twaalf-groepe het na die uitklopfase deurgedring. Die groepwenner van albei groepe het teen die naaswenner van die ander groep in die halfeindstryde gespeel. Elke wedstryd in die uitklopstadium moes met ’n oorwinning vir een van die spanne eindig. As daar ná albei kolfbeurte ’n gelykopuitslag was, is die wenner deur ’n Superboulbeurt bepaal.
Wedstryde
Die wedstryde is in drie fases opgedeel, naamlik die eerste rondte, die Super Twaalf en die uitklopfase. Die groepe is op 21 Maart 2022 bekend gemaak.
Prehistoriese kuns
Paleolitiese kuns
Klip- en ivoorbeeldjies van vroue met groot borste, heupe, boude en bobene word ook met die kultus in verband gebring. Die vrouebeelde word Venusse genoem, en die aandag is veral aan die uitbeelding van die onderlyf bestee. Die kop word glad nie of baie onduidelik weergegee, terwyl die voete en arms heeltemal weggelaat word. Aanvanklik is gemeen dat die beeldjies deur die Aurignaciërs gemaak is, maar vandag word algemeen aanvaar dat dit deur die Gravettiërs (ca. 26 000 - 21 000 v.C.) en die Solutreërs (ca. 19 000- 18 000 v.C.) vervaardig is.
Ystertyd
Dit is egter duidelik dat daar 'n soort adelstand was wat vir verdediging verantwoordelik was en in versterkte plekke gebly het. Die tweede fase van die Ystertyd word die Latène-kultuur genoem (ca. 450- 50 v.C.). Dit is vernoem na 'n plek by die meer van Neuchâtel in Switserland, waar kunswerke uit die periode gevind is. Die kuns van die tyd is as gevolg van handelsbetrekkinge met die Grieke, die Etruskers en die Skithe deur die kulture beïnvloed. Ingevoerde Griekse vase - 'n welkome hulpmiddel vir noukeurige datering - was kosbare besittings.
Asië
Die uitgestrekte gebied van Asië het al in prehistoriese tye verskillende kultuursentra gehad. In Siberië en Wes-Toerkestan (veral by die Bajkal-meer) is voorwerpe ontdek wat uit die Paleolitikum (3000 v.C.) dateer, onder meer Venusse wat uit die slagtande van mammoete gekerf is en rotstekeninge met jagtonele in rooi oker (oos van Termez). Die tallose vondste uit die Neolitikum en die Bronstyd wat in Asië aangetref is, kan verdeel word in 3 kulture wat mekaar gedeeltelik oorvleuel: Die Afanasewskaja (2000 v.C) word gekenmerk deur potte met skerp bodems en versierings van visgraatmotiewe.
Noord-Afrika
Gedurende die Ystyd het die goeie klimaat egter saam met die ys verder noord beweeg en die Sahara het geleidelik 'n droë, warm gebied geword. ŉ Deel van die bevolking het noord getrek en waarskynlik oor 'n yslandskap wat Afrika en Europa verbind het, na die Atlas-gebied en later Spanje gemigreer. 'n Ander deel van die bevolking het suid en oos na die Nylvallei gemigreer. Die rotskuns van die Sahara dateer uit die Neolitikum en die Mesolitikum en word meestal op oorhangende rotse aangetref.
Prehistoriese kuns in Suider-Afrika
'n Grafsteen wat in 1911 in die Kaapprovinsie naby Kouestroom ontdek is, toon duidelik dat San-kunstenaars palette van klip gebruik het. Die algemeenste kleure in San-tekeninge is rooi, pers en geel asook swart en wit. Rooi en geel is verkry van verskillende ysteroksiede soos hematiet of rooi oker en limoniet of geel oker. Mangaanoksied of houtskool is gebruik om swart te maak, terwyl wit van kaolien of voëlmis verkry is. Sover vasgestet kon word, is geen plantaardige kleursel gebruik nie.
Styl 1 : Skadubeeld van diere in verskillende kleure met 2 bene. Gestileerde mensfigure sonder gesigsuitdrukking.
Styl 3 : Slegs buitelyne. Baie groot diere en mense van ander etniese of kultuurgroepe.
Styl 5 : 'n Heeltemal vreemde styl, met patrone en diere wat hoofsaaklik in swart en wit geteken is.
Die koms van ander rassegroepe na Suider-Afrika word byvoorbeeld duidelik uitgebeeld. Met die koms van die Khoi en Swartes is beeste eers as pakdiere en later as vee uitgebeeld. Swartes is dikwels in swart verf met assegaaie en skilde uitgebeeld. Met die koms van die Blankes is daar hier en daar 'n skip, 'n kruit horing, 'n wa en in groter mate 'n ruiter en perd uitgebeeld. Daar was voor die koms van die Blankes nie perde in Suider-Afrika nie en die San het kort daarna self die rykuns aangeleer.
Novalis (musiekgroep)
Musikale loopbaan
In die vroeë 1980's het Novalis se musiekstyl gaandeweg minder gewild geraak by gehore en is deur nuwe musikale stromings soos die Neue Deutsche Welle verdring. Novalis het 'n tyd lank met nuwe style geëksperimenteer, en die groeplede het verskeie kere gewissel. Uiteindelik het die groep besluit om te ontbind.
Paul Petard
Sy boek "Petard botaniese plantensiklopedie" (Engels: "Petard Botanical Plant Encyclopedia") word steeds wyd gebruik as 'n verwysing, en bevat baie inligting oor tradisionele toepassings van Tahitiese Noni-sap. Hy het 'n doktorsgraad in aptekerswese gehad.
Michael Cassidy (akteur)
Michael Cassidy (gebore 20 Maart 1983) is 'n Amerikaanse akteur en vervaardiger. Hy is bekend vir sy rolle in die rolprente Zoom (2006), Argo (2012), en Batman v Superman: Dawn of Justice (2016), en in die televisiereeks The O.C. (2003).
Melianthus pectinatus
Die plant het twee subspesies:
Frank Gorshin
Franklin John "Frank" Gorshin, Jr. was 'n Amerikaanse akteur en komediant. Hy is veral bekend vir sy rol as die "Riddler" in die Batman-reeks op TV.
Ardi
Beskrywing
Ardi het sowat 50 kg geweeg en kon tot 1,2 m lank gewees het. Hoewel sy tweevoetig was, het sy beide opponeerbare groottone en duime gehad vir boomklim. Daar word gespekuleer dat haar tweevoetigheid haar beweging belemmer het, maar haar in staat gestel het om meer kinders te hê.
Crash
Crash is 'n Amerikaanse rolprent uit 2004 wat geregisseer is deur Paul Haggis. Die rolprent het 3 Oscars gewen tydens die 78ste Oscar-toekenningsaand.
Wollaston-medalje
Bekroondes
Bron:Geological Society
Herbert Rawlinson
Herbert Rawlinson (15 November 1885 – 12 Julie 1953) was 'n Engelse akteur en vervaardiger. Hy was bekend vir sy rolle in die rolprente The Carter Case (1919), The Victor (1923), The Flame Fighter (1925), en Jail Bait (1954).
Hans Ramberg (geoloog)
Hans Ramberg (15 Maart 1917 - 7 Junie 1998) was 'n Noorweegs-Sweedse geoloog. Die mineraal rambergiet is na hom vernoem.
Artritis
Geskiedenis
In 1715 publiseer die Britse geneesheer William Musgrave die tweede uitgawe van sy belangrikste mediese werk, De arthritide symptomatica, wat betrekking het op artritis en die gevolge daarvan. Augustin Jacob Landré-Beauvais, 'n 28-jarige leerling-geneesheer aan Saltpêtrière Asylum in Frankryk, was die eerste persoon wat die simptome van rumatoïede artritis beskryf het. Alhoewel Landré-Beauvais se klassifikasie van rumatoïede artritis as familielid van jig onakkuraat was, het sy proefskrif ander aangemoedig om die siekte verder te bestudeer.
Koningin Camilla van die Verenigde Koninkryk
Tweede huwelik
Ná die troue het die paartjie vertrek na die prins se landgoed in Skotland, Birkhall, en hulle eerste openbare pligte tydens hulle wittebrood uitgevoer.
Geraas in musiek
Definisie van geraas
In konvensionele musiekgebruike word klanke wat as onmusikaal beskou word, dikwels as geraas behandel. Die boek Oscillations and Waves definieer geraas as onreëlmatige vibrasies van ’n voorwerp, in teenstelling met die periodiese, patroonstruktuur van musiek. In breër sin definieer die professor in elektriese ingenieurswese Bart Kosko geraas in die inleidende hoofstuk van sy boek Noise geraas as ’n "sein waarvan ons nie hou nie". Paul Hegarty, ’n dosent en noise-musikant, ken eweneens ’n subjektiewe waarde aan geraas toe, en skryf dat "geraas ’n waarde-oordeel is, ’n maatskaplike waarde-oordeel, gegrond op onaanvaarbaarheid, die skending van norme en ’n vrees vir geweld". Komponis en musiekopvoedkundige R. Murray Schafer het geraas in vier kategorieë verdeel: ongewenste geraas, onmusikale klank, enige harde stelsel en ’n steuring in enige seinstelsel.
Eksperimentele en avant-garde musiek
Edgard Varèse het tradisionele beskouings van musikale en niemusikale klank bevraagteken en het in die plek daarvan geraasgebaseerde sonoriteite in sy komposisies ingewerk, wat hy "georganiseerde klank" genoem het. Varèse het gesê dat "vir onaanpasbaar gekondisioneerde ore, enigiets nuuts in musiek nog altyd na geraas geklink het", en het gevra, "wat is musiek anders as georganiseerde geraas?".
John Dewey
Werk
In 1899 is hy verkies as president van die Amerikaanse Sielkundige Vereniging en ook in 1905 president van die Amerikaanse Filosofiese Vereniging. Na 'n geskil met die Universiteit se rektor oor sy opvoedkundige projek, het hy die Universiteit van Chicago vir Columbia Universiteit met die ondersteuning van James McKeen Cattell geruil. Daar doseer hy van 1904 tot en met sy pensioneering in 1929. In 1010 word hy as sielkundige opgeneem in die Nasionale Akademie van Wetenskappe.
Filosofie
Alhoewel Dewey altyd na sy filosofie verwys as "instrumentalisme", word hy nog steeds beskou as een van die drie hooffigure in die Amerikaanse pragmatisme, saam met Charles Sanders Peirce, die stigter van pragmatisme en die reeds genoemde William James wat pragmatisme gewild gemaak het. Dewey se impak word sterk gekenmerk deur Hegeliese invloed. Dit is in teenstelling met, byvoorbeeld, James, wat veral van die empirisme en utilitarisme vertrek. Dewey het ook aan die morele pluralisme en relativisme wat kenmerkend van James was, ontbreek.
Demokrasie en politiek
Dewey het twee kriteria voorgestel om die demokratiese gehalte van 'n samelewing te toets:
Hierdie tweede kriterium sluit kriminele organisasies uit om as voorbeeld vir die samelewing te dien. Die interaksie tussen so 'n organisasie en die res van die samelewing kan immers nooit vry wees nie, maar word altyd vergesel deur geheime, kriminele oortredings, sameswerings en misdaad.
Religie
Op hierdie punt stem hy dus saam met William James, wat dieselfde beginsel beskryf in sy werk The Varieties of Religions Experience (1902). 'n Groot verskil is egter dat Dewey nie die godsdienstige sien as iets suiwer individueel nie, alhoewel hy nie van die Kerk of die Leer begin nie, maar vanuit die persoonlike ervaring. Dewey wys daarop dat mense nie afsonderlik van hul medemense of hul omgewing kan dink nie, maar dat hulle altyd daarmee in wisselwerking is.
Vlag van Sirië
Koninkryk Sirië
Onder die Arabiese Koninkryk Sirië is die Faysalvlag herontwerp met ’n sewepuntige wit ster wat op die rooi driehoek gesuperponeer is, en dit is tot 24 Julie 1920 gebruik. Hierdie vlag is egter ’n tyd later deur Jordanië aanvaar. Die koninkryk het in 1920 vir net meer as vier maande bestaan voordat dit deur Frankryk beset is en formeel by die Franse koloniale ryk ingelyf is, waarvan dit twaalf jaar lank deel was.
Vlae van staatshoofde
Alhoewel Sirië tans nie oor ’n presidensiële standaard beskik nie, is voorheen verskeie vlae gebruik om Sirië se staatshoofde te verteenwoordig.
Gereformeerde kerk Komatipoort
Later is wel besluit om ’n kerkgebou op te rig en in 1966 is dié gebou voltooi en op 4 Junie daardie jaar in gebruik geneem. Ds. J.H. van der Walt het die hoeksteen onthul. G.T. de Villiers het die gebou ontwerp en oudl. S.J. Delport het die leiding geneem met die bouwerk. Dié gebou het bestaan uit die kerkie, ablusiegeriewe en ’n klein konsistorie.
John Lewis & Partners
Die eerste John Lewis-winkel het sy deure in 1864 in Londen se tradisionele winkelstraat Oxford Street geopen. Die ketting se slagspreuk - Never Knowingly Undersold - word reeds sedert 1925 gebruik.
Klas GB Garratt-stoomlokomotief
Die Klas GB Garratt-stoomlokomotief is 'n tipe stoomlokomotief wat deur die Suid-Afrikaanse Spoorweë gebruik is. Aanvanklik was 'n eksperimentele lokomotief verskaf deur Beyer, Peacock and Company. Tesame met Klas GA is dit die eerste Garratt-lokomotiewe wat gebou is vir werking op die Kaapse Spoor. Hierdie lokomotief is in diens gestel in Junie 1921 op die KwaZulu-Natal-suidkus spoorlyne. Teen 1924 is 'n verdere ses in diens gestel wat toegerus was met Walschaerts-klepratwerk. Hulle is laaste gebruik op die Aliwal-Noord - Barkly-Oosspoorlyn totdat hulle in 1967 uit diens gestel is.
Kniphofia albescens
Kniphofia albescens is 'n meerjarige plant wat tot die genus Kniphofia behoort. Die plant is endemies aan KwaZulu-Natal en Mpumalanga.
Kunsmatige algemene intelligensie
Fisiese eienskappe
Dit sluit die vermoë in om gevaar op te spoor en daarop te reageer.
KI-volledigheid probleme
'n Probleem word informeel "KI-volledigheid " of "KI-hard" genoem as daar geglo word dat 'n mens sterk KI moet implementeer om dit op te los, want die oplossing is buite die vermoëns van 'n doelspesifieke algoritme.
Nou KI-navorsing
Die meeste hoofstroom KI-navorsers hoop dat sterk KI ontwikkel kan word deur programme te kombineer wat verskeie subprobleme oplos. Hans Moravec het in 1988 geskryf: "Ek is vol vertroue dat hierdie onder-na-bo-roete na kunsmatige intelligensie eendag die tradisionele bo-na-onder-roete meer as halfpad sal ontmoet, gereed om die regte wêreldbevoegdheid en die gesonde verstandkennis te verskaf wat so frustrerend ontwykend was in redenasieprogramme. Ten volle intelligente masjiene sal ontstaan wanneer die metaforiese goue piek aangedryf word wat die twee pogings verenig."
Tydskale
In 2023 het Microsoft Research 'n studie gepubliseer oor 'n vroeë weergawe van OpenAI se GPT-4, en beweer dat dit meer algemene intelligensie as vorige KI-modelle getoon het en prestasie op menslike vlak gedemonstreer het in take wat oor verskeie domeine strek, soos wiskunde, kodering en die reg. Hierdie navorsing het 'n debat ontketen oor of GPT-4 as 'n vroeë, onvolledige weergawe van kunsmatige algemene intelligensie beskou kan word, wat die behoefte aan verdere verkenning en evaluering van sulke stelsels beklemtoon het.
Galgstroom
Die Galgstroom is 'n spruit wat naby Roossenekal in die Mpumalanga-provinsie in Suid-Afrika vloei.
Ardingly
Ardingly (uitgespreek / ɑrdɪŋlaɪ / AR-ding-lye) is 'n dorp en die burgerlike nedersetting in die "High Weald Area of Outstanding Natural Beauty" (buitengewone natuurskoonheid) ongeveer 5.6 km noord van Haywards Heath in die Middel-Sussex-distrik van die historiese Wes-Sussex, Engeland. Die dorp is ongeveer 53 km suid van Londen, 10 km suid-suidwes van Oos-Grinstead, 10.5 km suidoos van Crawley, 23 km noord van Brighton en 53 km oos-noordoos van die landelike dorp van Hester.
Seeanemoon
Omdat die seeanemoon geen skelet of bene het nie, gebruik hy interne waterdruk om sy vorm te behou. Hulle het ’n sagte lyf en is steelloos; die dier heg homself dus met sy plakvoet aan ’n rots vas waar hy vir die res van sy lewe staties bly. Sommige spesies kan baie stadig beweeg om 'n meer geskikte habitat te vind terwyl ander kan swem deur hulle lyf te buig.
Simbiose
ŉ Roofvis waag dit nie naby ŉ seeanemoon nie, terwyl die anemoonvis self nie in gevaar is nie, omdat die gasheeranemoon die vis aan 'n kenmerkende chemiese stof wat die vis afskei, herken en dit gevolglik nie aanval nie. Dit is moeilik om te bepaal watter voordeel die seeanemoon uit die verhouding put. Dit is moontlik dat die vis prooi na die anemoon lok, of dat die anemoon die voedsel eet wat die vis mors.
Voortplanting
Seeanemone kan sowel geslagtelik as ongeslagtelik voortplant en sommige spesies is eenslagtig terwyl ander hermafrodities (tweeslagtig) is. Gedurende geslagtelike voortplanting versprei die mannetjie eers sy sperm in die water, wat dan binne of buite die wyfie se liggaam met haar eierselle in aanraking kom. Indien inwendige bevrugting plaasgevind het, ontwikkel die bevrugte eierselle tot klein anemone binne die wyfie en sy baar hulle deur haar mond.
Klas GA Garratt-stoomlokomotief
Toetse wat gedoen is tussen dié klas en die Klas MH Mallet het bewys dat die Garratts beter is en geen verdere Mallets is bestel nie. Die lokomotief het vir die grootste gedeelte van sy leeftyd op die Van Reenenspas diens gedoen totdat dit in 1938 weens 'n gekraakte raam onttrek is.
NUM
NUM het in die 1980's 'n suksesvolle veldtog geloods om 'n einde aan werkreservering te bring, 'n stelsel wat sekere werke aan blankes toevertrou het.
2012 stakings sonder vakbondleiers se magtiging
Die polisie het op 16 Augustus losgebrand op 'n groep mynwerkers wat op 'n koppie naby Nkaneng saamgedrom het, ten minste 34 mense is by Marikana dood, 78 is beseer en 259 is in hegtenis geneem. Die mynwerkers het kapmesse gehad en het 'n versoek om te ontwapen geweier. Volgens COSATU het die polisie eers traangas, waterkanonne gebruik en toe "lewendige ammunisie" gebruik. Die sterftes is deur die media as 'n bloedbad bestempel met die polisie, Lonmin en NUM self wat die skuld gekry het.
Fimbulvetr
In die Noorse mitologie is Fimbulvinter (Oudnoors: Fimbulvetr) die "groot winter" wat die gebeurtenisse van Ragnarök voorafgaan.
Opsomming
Fimbulvetr is die slepende winter wat die aarde tref voordat dit in 'n groot brand verwoes word. Dit is drie agtereenvolgende winters, sonder 'n somer tussenin, waarin die sneeu uit alle rigtings val. Dit veroorsaak dat alle moraliteit verdwyn en konflikte en vetes uitbreek.
Janet Margolin
Janet Margolin (25 Julie 1943 – 17 Desember 1993) was 'n Amerikaanse aktrise. Sy was bekend vir haar rolle in die rolprente David and Lisa (1962), Take the Money and Run (1969), Annie Hall (1977), en Ghostbusters II (1989).
Gereformeerde kerk Welkom
duimnael|links|230px|Die Gereformeerde kerk Welkom se huidige kerkgebou.
Eers drie jaar later, op 3 September 1960, kon die gemeente ’n nuwe kerk in gebruik neem, maar nadat die gemeente te groot geword en die Gereformeerde kerk Welkom-Noord in 1969 afgestig het, is die kerkgebou aan die dogtergemeente afgestaan. So moes die gemeente Welkom die derde maal ’n kerk oprig wat op 14 April 1973 in gebruik geneem is.
Kolligatiewe eienskappe
Kookpuntsverhoging
Die waardes vir Kb, die ebulioskopiese konstante is bekend vir baie oplosmiddels.
Smeltpuntsverlaging
Ook die waardes vir Kf, die krioskopiese konstante is bekend vir baie oplosmiddels.
Elga Andersen
Elga Andersen (2 Februarie 1935 – 7 Desember 1994) was 'n Duitse aktrise en vervaardiger. Sy was bekend vir haar rolle in die rolprente The Pioneers (1960), The Guns of Navarone (1961), en Le Mans (1971), en in die televisiereeks Aux frontières du possible (1971).
Lif en Lifthrasir
In die Noorse mitologie is Líf en Lífþrasir (in ander tale ook Lif en Lifthrasir gespel) twee mense wat in 'n voorspelling die gebeurtenisse van Ragnarök oorleef deur in 'n woud met die naam Hoddmímis holt weg te kruip en, nadat die wêreld ophou brand het, die nuwe en vrugbare wêreld herbevolk. "Líf" is die Oudnoorse term vir "lewe" en "Lífþrasir" beteken "Líf se minnaar" of "lewenslus". Hulle word genoem in die Poëtiese Edda, wat in die 13de eeu saamgestel is uit vroeëre tradisionele bronne, en die Prosaïese Edda, wat in die 13de eeu geskryf is.
Christo Coetzee
Londen, 1951–1955
In Maart 1955 reël Denney 'n uitstalling vir Coetzee by die Hanover-galery. Die galery had 'n reputasie vir die vertoon van uitdagende moderne kunstenaars: alumni sluit in Francis Bacon, Graham Sutherland, Alberto Giacometti, Lucian Freud, William Scott, en Henry Moore. Dít was Coetzee se eerste buitelandse uitstalling, en val toevallig saam met Richard Hamilton se solodebuut by daardie galery, wat toe deur Erica Brausen bestuur is en finansieel deur Sir Max Aitken, 2de Baronet, seun van Max Aitken, Heer van Beaverbrook, ondersteun is. Die verrigtinge is deur Loelia, Hertogin van Westminster, waargeneem.
Japan, Februarie 1959 – Maart 1960
Die Gutai-groep nooi Coetzee uit om by die Takashimaya-galery in Osaka in 1960 uit te stal. Hy stal dus tussen 20 en 24 Januarie 1960 uit, met 'n inleiding deur Francis King. In 1976 skenk Coetzee elf Gutai-skilderye, tesame met 'n Gutai Pinacotheca-publikasie, aan die Rand Afrikaanse Universiteit (nou die Universiteit van Johannesburg).
Parys, 1961–1965
Ook in 1962 word Coetzee in die ateljee deur Danie van Niekerk van die Rembrandt-groep besoek vit die bestelling van 'n werk vir die Turmac-tabakmaatskappy in Zevenaar, Nederland. Hierdie versameling is in 1960 deur Alexander Orlow begin en het gesrespekteerde adviseurs in diens gehad om verkrygings te oorsien. Ten tyde van die Coetzee-verkryging was die Stedelijk Museum-direkteur Willem Sandberg die verkrygingsadviseur. Die versameling sou die Peter Stuyvesant-versameling genoem word en sou in 1994 na die BAT Artventure-versameling hernoem word.
Finestrat en Tulbagh, 1965–1983
Die dag na die openingsaand van die Suid-Afrikaanse Kunsvereniging (Noord-Transvaal) in Pretoria in 1978 verf Coetzee van sy werke met swart verf toe; hy is egter oorreed om sommige van die oorblywendes eerder met swart doeke te bedek en om die oorspronklike werke onbeskadig te hou.
Pollux
Die ster se spektrum dien sedert 1943 as een van die stabiele ankerpunte waarvolgens ander sterre geklassifiseer word. In 2006 is bevestig die eksoplaneet Pollux b, of β Geminorum b (later Thestias genoem), wentel om Pollux.
T20I-wêreldbeker 2024
Die T20I-wêreldbeker 2024 is die eerste toernooi met 20 deelnemende nasionale krieketspanne, teenoor die 16 van die vorige vier T20I-wêreldbekertoernooie. Die 20 deelnemende nasionale krieketspanne is: Die twee gashere (die Verenigde State en Wes-Indië), die agt beste spanne van die vorige toernooi (Australië, Engeland, Indië, Nederland, Nieu-Seeland, Pakistan, Sri Lanka en Suid-Afrika), saam met die twee naasbeste spanne op die T20I-ranglys soos op 14 November 2022 (Afghanistan en Bangladesj) en die wenners van die kontinentale kwalifiseringstoernooie. In Julie 2023 het Ierland en Skotland die twee Europese plekke bepreek, terwyl Papoea-Nieu-Guinee die Oos-Asiatiese-Stille-Oseaan-plek bespreek het. Engeland is die verdedigende wêreldkampioen nadat hulle die T20I-wêreldbeker 2022 gewen het.
Eerste rondte en Super Agt
In die geval van ’n gelykop (d.w.s. as albei spanne die gelyke aantal lopies aan die einde van hul onderskeidelike kolfbeurt aangeteken het), sal die wedstryd deur ’n Superboulbeurt beslis word. Dit sal van toepassing wees in alle fases van die toernooi.
June Marlowe
June Marlowe (6 November 1903 – 10 Maart 1984) was 'n Amerikaanse aktrise. Sy was bekend vir haar rolle in die rolprente Below the Line (1925), The Life of Riley (1927), en Pardon Us (1931).
Trevor Reid
Trevor Reid (25 Januarie 1908 – 19 April 1965) was 'n Engelse akteur. Hy was bekend vir sy rolle in die rolprent Meet Mr. Callaghan (1954) en in die televisiereekse The Grove Family (1954), White Hunter (1957), en The Avengers (1961).
Poecillastra tenuirhabda
Poecillastra tenuirhabda is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Papoea-Nieu-Guinese nasionale krieketspan
IKR-lidmaatskap en eerste wêreldbekerkwalifiseringstoernooie
Vir die eerste Krieketwêreldbeker 1975 is Papoea-Nieu-Guinee nie genooi nie. Die Papoeane het hul eerste internasionale verskyning gemaak tydens die IKR-trofee 1979 wat as kwalifisering vir die Krieketwêreldbeker 1979 gedien het. Hulle is egter in die eerste rondte uitgeskakel en het die hooftoernooi misgeloop. In dieselfde jaar het hulle tydens die eerste Suid-Stille Oseaan-spele se kriekettoernooi die goue medalje gewen en sedertdien elke keer met dié medalje weggestap. Ná ’n toer na Australië in 1981 het Papoea-Nieu-Guinee tydens die IKR-trofee 1982 derde geëindig, nadat hulle in die halfeindstryd teen Bermuda verloor het, maar in die uitspeelwedstryd Bangladesj verslaan het. Nogtans het hulle die Krieketwêreldbeker 1983 misgeloop.
Moderne tydperk
In April 2011 het die Papoeane aan die Wêreldkrieketliga se afdeling drie in die Verenigde Arabiese Emirate deelgeneem en in die derde plek geëindig, waarmee hulle vir die Krieketwêreldbekerkwalifisering 2014 in Nieu-Seeland gekwalifiseer het. In Februarie 2013 het Papoea-Nieu-Guinee aan die IKR Oos-Asië-Pasifiek in Auckland deelgeneem, waar hulle gedurende die groepfase onoorwonne gebly en in die eindstryd Vanuatu verslaan het. Daarmee het hulle vir die T20I-wêreldbekerkwalifisering in die Verenigde Arabiese Emirate in Oktober gekwalifiseer.
Surveyor 7
Surveyor 7 was die sewende en laaste ruimtetuig van die Amerikaanse onbemande Surveyor-program wat gestuur is om die oppervlakte van die Maan te verken. Dit het in totaal 21 091 fotos na die Aarde versend.
Botswana pula
Die pula is sedert 1976 die geldeenheid van Botswana, toe dit die Suid-Afrikaanse rand vervang het. Die ISO-geldeenheidkode is BWP en die algemene notasie is die voorvoegsel P. Die geldeenheid se naam beteken "reën" in Tswana, aangesien reën baie skaars is in Botswana, wat veral deur die Kalahariwoestyn gekenmerk word, en daarom waardevol en 'n seën vir die land en sy mense is. Die woord is ook die nasionale leuse van die land. 'n Pula is onderverdeel in 100 thebe wat "skild" in Tswana beteken, en na verdediging verwys. Die benamings is met hul van die publiek gekies.
Waleri Gergijef
Loopbaan
In 1978 het Gergijef assistentdirigent by die Kirof-opera, nou die Mariinski-opera, onder Joeri Temirkanof geword, waar hy sy buiging gemaak het as dirigent met Sergei Prokofiëf se opera Oorlog en Vrede. Hy was hoofdirigent van die Armeense Filharmoniese Orkes vanaf 1981 tot 1985 - die jaar het sy sy buiging tydens die Lichfield-fees gemaak in die Verenigde Koninkryk saam met die pianis Ewgeni Kissin en die violiste Maksim Wengerof en Wadim Repin. In 1991 het Gergijef vir die eerste keer 'n Wes-Europese geselskap gedirigeer by die Staatsopera van Beiere in 'n opvoering van Modest Moessorgski se opera Boris Godoenof in München. In dieselfde jaar het hy sy Amerikaanse buiging gemaak met die opvoering van Oorlog en Vrede saam met die San Francisco-opera. Sedertdien het hy regoor die wêreld beide repertoire uit opera en orkeswerke gedirigeer. Hy neem ook deel aan verskeie musiekfeeste, insluitend die Wit Nagte in Sint Petersburg.
Van 1995 tot 2008 was Gergijef hoofdirigent van die Rotterdam Filharmoniese Orkes. In 1997 het hy die prinsipiële gasdirigent geword van die Metropolitan Opera in New York Stad. Sy kontrak daar het geduur tot die 2007-2008-seisoen, en sy buigingswerk het 'n nuwe weergawe van Moessorgski se opera Boris Godoenof, ingesluit, wat hersien en georkestreer is deur Igor Buketoff op 'n wyse wat getrou is aan Moessorgski se bedoelings (anders as Rimski-Korsakof se hersiene weergawe wat meestal gebruik is tot die 1960's of 1970's). In 2002 is hy ingesluit in een toneel in die rolprent Russian Ark, waarvan Alexander Sokurov die regisseur was en wat in die Hermitage in Sint Petersburg verfilm is.
Oos-Afrikaanse krieketspan
Spankapteins
Altesaam was een speler die kaptein vir Oos-Afrika tydens ’n EDI-wedstryd.
Gereformeerde kerk Kaapstad
Oorsig
Dr. P.J. Coetzee, die gemeenteleraar van 1945 tot 1952, het die hoeksteen van die nuwe kerk op 11 Augustus 1951 gelê. Die kerkgebou is amptelik in gebruik op 6 April 1952, presies 300 jaar nadat Jan van Riebeeck voet aan wal gesit het in Tafelbaai, ’n hanetree van die kerkperseel af. Baie jare later, in 1998 (toe gemeente nog 298 belydende lidmate gehad het), is as deel van die viering van die gemeente se 75-jarige bestaan boodskappe van lidmate agter die hoeksteen ingemessel.
Kniphofia citrina
Kniphofia citrina is 'n meerjarige plant wat tot die genus Kniphofia behoort. Die plant is endemies aan die Oos-Kaap.
Gereformeerde kerk Kaapstad
Stigting
Die ondergetekende lede van die Geref. Kerk woonagtig in Kaapstad en omstreke wend hulle tot U Eerw. om hul kerklike posiesie alhier duidelik te maak.
Sondag die 6de Mei het die gemeente byeengekom in die Wichtsaal, vriendelik deur die Kerkraad van die Nuwe Kerk afgestaan. Ná 'n predikasie oor die versekering van die vertrekkende Heiland aan Sy gemeente dat Hy voldoende voorsorg sal maak vir hulle behoeftes (Hand. 1, vs. 7 en 8) is vergadering gehou met die belydende lede wat in Kaapstad en omstreke woon. In die vergadering was teenwoordig, behalwe die afgevaardigdes van die Alg. Vergadering reeds genoemde 33 lidmate, waaronder die broeders Volksraadslede J.A. Venter en P. Grobbelaar; ook enige studente uit Stellenbosch.
Noudat die gemeente van Kaapstad geinstitueer was, het die gemeentelike lewe langsaam koers begin kry. Oudl. Van der Walt en sy diaken het destyds die hele Boland as wyk gehad het. Die grense van die pas gestigte gemeente het tot op plekke soos Riversdal gestrek en duskant De Aar opgehou. Oudl. Van der Wa1t se een dogter, Engela, was die eerste bruid wat in die gemeente getroud is. Haar bruidegom was 'n polisieman, Petrus van Heerden. 'n Jong suster, Gina Rosing, wat nie lidmaat van die gemeente geword het nie omdat sy lojaal gevoel het teenoor die NG Kerk, het aangebied om wanneer daar dienste was, die klavier te bespeel, want 'n orrel was daar nog nie. Teen 'n nominale vergoeding in 1936 nog maar £3 per jaar, het sy langer as 20 jaar die orreliste van die gemeente gebly. Gereelde katkisasieklasse het begin, en is waargeneem deur oudl. Nicolaas van der Walt.
Eerste kerkgebou
Intussen het besoekende predikante, asook professore van die Teologiese Skool Potchefstroom, gehelp deur preekbeurte waar te neem. So het ds. D.G. Venter van Steynsburg en prof. J.A. du Plessis dienste waargeneem. Daar is ook ingegaan op die wenslikheid en moontlikheid van 'n gekombineerde beroep van een predikant vir De Aar, Clanwilliam en Kaapstad. 'n Ander kombinasie is voorgestel, naamlik Kaapstad, Oos-Londen en Clanwilliam, maar dit is deur die Kerkraad as onprakties verwerp. De Aar se ligging was beter, aangesien lidmate op Stellenbosch, Ceres, Wellington, Worcester, in die Paarl en op Moorreesburg dan ook besoek kon word.
Die Kerkraad wat hierdie gewigtige besluit moes bekragtig, het op Woensdag, 4 Februarie, vergader aan die huis van br. A.C. Böeseken (eggenoot van Jantina Böeseken en dr. Böeseken se vader) onder die voorsitterskap van ds. C.W.M. du Toit. Belangrike besluite is daardie aand geneem. Die gemeente het nou 'n eie vergaderplek gehad. As elke lid 2 persent van sy inkomste aan kerklike bydraes sou afstaan, kon die verpligtinge nagekom word. Kollektelyste is ook voorberei. Brs. N. van der Walt en Böeseken, bestuur van Nedbank se Kaapstadse tak, is gevra om die finansies, boufonds en eiendomme van die gemeente te beheer. Aan hulle is ook opgedra om die werklik nodige ameublement vir die gebou aan te skaf. Br. Boshoff het die £20-kommissie wat op die koopkontrak betaal moes word, aan die gemeente geskenk; mnr. Rosing, vader van die getroue en ywerige orreliste, 'n huisorrel. Daar is ook besluit dat voortaan elke Sondag een kerkdiens sou wees, en dat br. S.G. du Plooy die katkisasieklasse na die diens sou waarneem.
Linda Marsh
Linda Marsh (gebore 8 Februarie 1939) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente America America (1963), Hamlet (1964), en Che! (1969), en in die televisiereeks The Facts of Life (1979).
Gereformeerde kerk Kaapstad
Kerkbou
Die orrel het intussen aangekom, en is geïnstalleer. So kon die gemeente ná harde werk onder dr. Coetzee se dinamiese leiding ’n langgekoesterde ideaal verwesenlik.
Ds. L.H. Stavast
Die gemeente se sesde predikant, ds. L.H. Stavast, het nog in dieselfde jaar die beroep hierheen aangeneem. Dit was die derde van sy 11 gemeentes of werkkringe tussen 1957 en 1991. Die ou pastorie moes opgeknap word en was boonop te klein. Oorweging is geskenk aan 'n plan om 'n nuwe pastorie saam met 'n kerksaal langs die kerkgebou op te rig, maar die koste daaraan verbonde sou tussen R40 000 en R45 000 beloop sodat die gemeente dié plan moes laat vaar. Toe 'n aanbod van R13 000 vir die pastorie in Belvederelaan ontvang word, het die kerkraad besluit om die huis te verkoop en is 'n nuwe pastorie vir R18 000 aan die bo-ent van Moltenoweg (by no. 76), ook in Oranjezicht, aangekoop.
Die kerkraad het die moontlikheid om 'n tweede predikant te beroep, vir die eerste keer in Desember 1955 bespreek. In Januarie 1957, toe die belydende lidmate 450 getel het en die dooplidmate 294, is besluit om die noodsaaklikheid van meerdere bediening in beginsel te aanvaar. Die saak is op 'n buitengewone gemeentevergadering in Februarie van dieselfde jaar uitvoerig bespreek. Sommige van die lidmate het gemeen afstigting is die antwoord; ander dat oorgegaan moes word om 'n tweede predikant na Kaapstad te beroep. Op hierdie tydstip het die saak egter nie tot rypheid gekom nie.
Wit-en-pienk-anemoon
Die wit-en-pienk-anemoon (Korsaranthus natalensis) is seeanemoon wat vanaf Valsbaai tot by Durban, 'n gebied waarin dit endemies is, voorkom. Dit kom algemeen voor aan die suidkus van KwaZulu-Natal. In Engels staan die anemoon bekend as Candy-striped anemone.
Elsa Bassermann
Elsa Bassermann (14 Januarie 1878 – 30 Mei 1961) was 'n Duitse aktrise en skryfster. Sy was bekend vir haar rolle in die rolprente Der eiserne Wille (1917), Die Duplizität der Ereignisse (1920), Die Söhne des Grafen Dossy (1920), en Madame Curie (1943).
Wit-en-pienk-anemoon
Voorkoms
Die seedier bereik 'n diameter van tot 100 mm in grootte en leef op rotsriwwe wat 10 tot 30 m diep is. Die anemoon is helder en staan uit op die rif. Die kolom van die voet tot by die tentakels is wit en gestreep met rooi, pienk of oranje. Daar mag ook kolletjies voorkom op die kolom. Die tentakels is wit met 'n kleur wat dieselfde is as die van die kolom. Die punte van die tentakels is pienkerig.
Hierdie anemoon kan hom losmaak van sy staanplek en dryf na 'n ander rif. Dit verteer sy voedsel uitwendig, die maag word deur die bek uitgedruk om sy prooi buite te verteer. Hulle vreet graag sagtekorale.
Vitamien
’n Vitamien is ’n organiese verbinding en ’n noodsaaklike voedingstof wat ’n organisme in beperkte hoeveelhede nodig het. ’n Organies-chemiese verbinding (of ’n verwante groep verbindings) word ’n vitamien genoem wanneer die organisme self nie die verbinding in genoegsame hoeveelhede kan vervaardig nie en dit deur sy dieet moet inneem. Die term "vitamien" hang af van die omstandighede van die spesifieke organisme. Askorbiensuur, ’n vorm van vitamien C, is byvoorbeeld ’n vitamien vir mense, maar nie vir die meeste ander soorte diere nie. Vitamien D is noodsaaklik vir mense wie se vel nie genoeg aan die son blootgestel word nie, want ultravioletlig help met sintese in die vel se selle. Vitamienaanvullings is belangrik vir die behandeling van sekere gesondheidsprobleme, maar daar is min bewyse van die voordele daarvan vir andersins gesonde mense.
Sandspruit (Suidkaaprivier)
Die Sandspruit is 'n spruit wat by die Suidkaaprivier invloei in die Mpumalangaprovinsie van Suid-Afrika.
Vitamien
Aanvullings
Dieetaanvullings bevat dikwels vitamiene, maar kan ook ander bestanddele soos minerale, kruie en ander plantmateriaal hê. Daar is wetenskaplike bewyse dat dieetaanvullings voordele inhou vir mense met sekere gesondheidstoestande. In sommige gevalle kan vitamienaanvullings egter ’n ongewenste uitwerking hê, veral as dit ingeneem word voor ’n operasie, saam met ander dieetaanvullings of medisyne of deur mense met sekere gesondheidstoestande. Hulle kan ook dosisse bevat wat baie hoër is of ander vorme het as dit wat deur kos ingekry word.
Tekorte
Vitamientekorte kan óf primêr óf sekondêr wees. ’n Primêre tekort kom voor wanneer ’n organisme nie genoeg van ’n vitamien deur sy kos inkry nie. ’n Sekondêre tekort kan voorkom wanneer ’n onderliggende toestand soos weens rook, te veel alkohol of medikasie, inmeng met die opname van ’n vitamien en dit voorkom of beperk. Mense met ’n dieet vol variasie sal nie sommer ’n ernstige primêre vitamientekort ondervind nie. ’n Beperkte dieet, daarteenoor, kan voortdurende vitamientekorte tot gevolg hê en dit kan lei tot dikwels pynlike of potensieel dodelike siektes.
Bekende vitamientekorte by mense behels tiamien (beriberi), niasien (pellagra), vitamien C (skeurbuik) en vitamien D (ragitis). In die grootste deel van die ontwikkelde wêreld is sulke tekorte seldsaam; dit is danksy genoeg kos en die toevoeging van vitamiene en minerale tot algemene kossoorte. Benewens hierdie klassieke siektes is daar getuienis dat daar miskien ’n verband tussen vitamientekorte en ’n verskeidenheid ander kwale is.
Polymastia affinis
Polymastia affinis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.